Tina Jooné deel haar lewenservaring as dowe mens met haar boek, "Die Stil pad". - Olka Bolka Web & E-Magazine
Tina Jooné is doof maar dit het haar nie onder gekry sy twee boeke geskryf haar eerste boek "Die stil pad" is om mense bewus te maak van die pad wat 'n dowe mens loop en die tweede boek is 'n kinderboek, Dirkie die Dowe seuntjie om ook dieselfde ervarings te deel met kinders.
Uittreksel uit die boek, Die stil pad.
Tina së die regte respek en grondslag hoe om teenoor gestremde mense op te tree begin terwyl die boompie nog klein is
Tina vertel "my eerste boek Die Stil Pad is al my ervaringe as dowe mens asook raad en advies vir almal wat nooit altyd weet hoe om n gestremde persoon te benader nie.
Illustrasies uit Tina se kinder boekie.
Olka Bolka het 'n onderhoud metTina gehad om meer oor haar uit te vind.
Ek is gebore 21 Aug 1969 in Welkom (OVS) en grootgeword op n plattelandse dorpie Boshof tot Gr12
Woonagtig te Kathu in Noord Kaap
Na skool het ek studeer by Technikon OVS…. Sekretarieël
Ek is tans huisvrou maar was ook n HR personeelbeampte vir 10 jaar by Telkom en 2 jaar by Kankervereniging (sekretaresse)
Ek het nog net 2 boekies geskryf en skryf NIE voltyds nie. Dit was nog net altyd vir my 'n groot droom om eendag 'n boek te kon druk oor my lewenservaringe
Ek was van kleintyd af baie lief vir lees en om opstelle te skryf. My Afrikaanse onderwyser het altyd gesê ek kan nie hou by die getal woorde nie ek moet altyd' n boek skryf😄
Ek het in 2015 begin skryf aan my eerste boek na my kogleêre inplanting. Die Stil Pad was my eerste verhaal.
2 jaar later het ek Dirkie die dowe seuntjie geskryf.
Ek skryf graag oor feite en persoonlike lewenservaring.
Ek lees ENIGE IETS. Maar graag n verhaal met n waardevolle les in.
Vaselientjie en Ek is Anna het 'n groot indruk op my gemaak omdat die verhaal en skrywer my in hulle skoene geplaas het. Ervaring gedeel het.
Ek is 'n introvert en het net een kosbare skool vriendin vir langer as 35 jaar. Ek is baie lief vir diere en noem myself soms die dog whisperer. Ek is lief vir bak en om my gesin en familie te bederf.
Ek is Getroud met 2 kinders (Seun 28, Dogter 24)
Wat niemand van my weet nie: ek tel in my gedagtes (soms hardop) alles wat ek doen Bv ek tel hoe lank ek my koffie roer, hoeveel treë ek gee….
Ek wil graag nog eendag kortverhaal skryf vir n tydskrif. Vir die Toekoms wil ek deur middel van media mammas raad gee met kinders wat n gestremdheid het.
Ek sal graag saam met Steve Hofmeyr 'n koffie wil drink eendag. Vir Jare is hy vir my n rolmodel want hy is opreg in alles wat hy doen. Hy is n mense mens. Hy sien die goeie in almal raak en hy veg vir ons nasie en ons Taal
My emmerskop lys… Ek wil nog graag eendag oorsee gaan en Parys en Switserland besoek.
Ek wil onthou word as iemand wat ten spyte van my doofheid kan bewys dat 'n mens enige iets kan bereik as jy veg vir jouself en hard werk. En nie jou talente wegsteek nie.